# Вікісховішча

| WikiCommons ВікіСховішча |
| --- |
| англ.: Wikimedia Commons |
|  |
|  |
| URL | commons.wikimedia.org |
| Камерцыйны |
Не |
| Тып сайта | Сеткавая энцыклапедыя |
| Рэгістрацыя |
Неабавязковая |
| Мова(-ы) | некалькі моў[d] |
| Размяшчэнне сервера | Маямі, Фларыда |
| Уладальнік | Фонд Вікімедыя |
| Аўтар | Джымі Вэйлз |
| Пачатак працы | 7 верасня 2004 |
| Рэйтынг Alexa | 300 |
|  Медыяфайлы на Вікісховішчы |

**Вікісховішча** (англ.: Wikimedia Commons, WikiCommons) — агульнае цэнтралізаванае сховішча для выяў, гукапісаў, відэаролікаў і іншых мультымедыйных файлаў, уключаных у старонкі праектаў Фонду «Вікімедыя», якія можна вольна распаўсюджваць, змяняць і выкарыстаць у любых (у тым ліку камерцыйных) мэтах.

Удзельнікам Вікіпедыі і іншых праектаў Фонду «Вікімедыя» рэкамендуецца загружаць усё вольныя медыя-файлы адразу на ВікіСховішча, каб яны маглі быць карыснымі ў іншых моўных падзелах і праектах Фонду «Вікімедыя».

## Ліцэнзаванне

Усе файлы, загружаныя на Вікісховішча, — вольныя для распаўсюду ў любой юрысдыкцыі. Файлы не могуць абкладацца абмежаваннямі волі іх выкарыстання. У прыватнасці, у адрозненні ад большасці моўных раздзелаў, не дапушчаюцца файлы, распаўсюджаныя на ўмовах «Добрасумленнага выкарыстання» (англ.: fair use).

Пасля запампоўкі файла неабходна дадаць шаблон статусу аўтарскіх праў, калі шаблон ліцэнзіі патрабуе дадатковай інфармацыі, то дадаць і яе, дадаць апісанне, напрыклад, што навыяве, дзе сфатаграфавалі і г.д., дадаць спасылку на зыходную выяву, калі яна капіявалася з якога-небудзь сайта.

## Статыстыка і правілы

Вікісховішча змяшчае (станам на сярэдзіну красавіка 2016 года) болей за 31 мільён файлаў і няспынна папаўняецца. У 2013 годзу штодзённа на Вікісховішча загружалася болей за 10 тысяч медыяфайлаў.

## Супраца

Вікісховішча супрацоўнічае з музеямі і архівамі, выкладваючы ў вольны доступ і катэгарызуючы матэрыялы, якія яму падаюць. Найболей часта выявамі дзеляцца нямецкія арганізацыі, у чым актыўна ўдзельнічае нямецкае аддзяленне Вікімедыа.

Найболей маштабныя прыклады супрацоўніцтва:

* красавік 2005 — нямецкі сайт Directmedia перадаў 10 малюнкаў супольнасці Вікімедыа;
* верасень 2006 — пачалася загрузка выяў з найбуйнейшага швейцарскага сайта са свабоднымі выявамі — Picswiss;
* вясна 2007 — Pearson Scott Foresman; • снежань 2008 — Федэральны архіў Германіі падаў 80 тысяч выяў;
* сакавік 2009 — бібліятэка выяў Deutsche Fotothek перадала 250 тысяч прац;
* кастрычнік 2009 — Tropenmuseum перадаў 35 тысяч выяў па тэматыцы Інданэзіі;
* чэрвень 2011 — расійскае агенцтва міжнароднай інфармацыі «РИА Новости» пачало падаваць частку сваіх архіўных выяў на ўмовах ліцэнзавання Creative Commons Attribution-ShareAlike 3.0. Адна з першых выяў была загружана на Вікісховішча асабіста прэзідэнтам Расіі Дзмітрыем Мядзведзевым;
* ліпень 2011 — Нацыянальнае кіраванне архіваў і дакументацыі ЗША вылучыла болей 100 тысяч гістарычных фотаздымкаў і дакументаў са сваіх архіваў.

## Устаўка файлаў з Вікісховішча ў артыкулы Вікіпедыі

Для ўстаўкі файлаў з Вікісховішча ў артыкулы Вікіпедыі выкарыстоўваецца той самы сінтаксіс, як і для ўстаўкі файлаў, што загружаны ў беларускую Вікіпедыю. Напрыклад, каб уставіць загружаную выяву ў артыкул, досыць паказаць спасылку на яго [[Файл:<імя\_файла>]]. Алгарытм працы рухавіка пры гэтым такі: калі ёсць мясцовы файл, то ўстаўляецца ў артыкул менавіта ён; калі ў лакальнай базе няма выявы з такім імем, то бярэцца адпаведны файл на Вікісховішчы.

## Галерэя конкурса «Выява года»

* Палярнае ззянне над Мядзвежым возерам на базе ВПС ЗША Eielson. Аляска, ЗША («Выява года — 2006»)
* Брадвейская вежа. Котсуалдс, Англія («Выява года — 2007»)
* Коні на гары Біандытц, Іспанія («Выява года — 2008»)
* Сікхскі паломнік каля Хармандзір-Сахіба. Амрытсар, Індыя («Выява года — 2009»)
* Тэлескоп Епун свеціць лазерам на Млечны шлях. Чылі («Выява года — 2010»)
* Краявід возера Бондхус, Нарвегія. На заднім плане бачны ледавік Бондхус (частка ледавіка Фалгефонна). («Выява года — 2011»)
* Самка залацістай шчуркі (злева) чакае, калі самец прыняце ёй здабычу («Выява года — 2012»)
* Лампачка з вальфрамавай ніткай, якая гарыць і дыміцца («Выява года — 2013»)
* Дзвегеліканіды Юліі (*Dryas iulia*) п’юць слезы чарапах у Эквадоры («Выява года — 2014»)
* Фатаграфія Плутона, якую зрабіў зонд NASA «Новыя гарызонты» («Выява года — 2015»)
* Джубілі і Мунін, два крумкача з лонданскай каралеўскай крэпасці Таўэр («Выява года — 2016»)
* Два самцы Phyllomedusa rohdei супернічаюць на галінцы ў бразільскім атлантычным лесе (штат Баія) («Выява года — 2017»)

## Зноскі

## Спасылкі

* На Вікісховішчы ёсць медыяфайлы па тэме Вікісховішча
* Беларускамоўны партал на Вікісховішчы